2012 ning January (4) ya shani KIA Masat (3) Dap Ba ginra hta Myen Hpyen Dap, Tat Ma Masat (88) na hpyen hpung ni hte KIA Masat (16), (21) Dap Dung na hpyen hpung ni gasat poi byin ai lam chye lu ai. Ndai ginra hta bat mi daram matut manoi gasat poi byin nga ai rai nna, Myen hpyen maga hku nna (105)mm, (120)mm laknak kaba ni hte KIA maga de matut manoi gap bun nga ai lam chye lu ai.
January (4) ya shani hkying (1:30)pm aten daram hta mung, Manmaw kawn Yin Hpang Hkyet maga lai lung wa ai Helecopter (1) hpe KIA hpyen hpung ni hkap gap ai majaw kalang ta Manmaw maga bai nhtang yu mat wa ai lam chye lu ai.
Matut nna, KIA Masat (5) Dap Ba ginra, Man Pang kawn Man Maw maga hku lai yu wa ai Myen Hpyen Dap, Hk.L.Y Masat (160), Hk.M.Y Masat (388) na hpyen hpung ni hte Msat (5) Dap Ba Ginra na hpyen hpung ni Da Sieng hkauna pa kaw gasat poi byin ai lam chye lu ai.
By: Kachinnet
kac_Latn kac_Latn kac_Latn ces_Latn